Kvam prestegjeld

Kvam prestegjeld, inntil 1911 benevnt Vikør prestegjeld, var et prestegjeld tilhørende Hardanger og Voss prosti. Det omfattet sogn i Kvam kommune i Hordaland fylke, og hovedkirken var Vikøy kirke.

Kvams kirkesogn er nå en del av Kvam kirkelige fellesråd, og underlagt Hardanger og Voss prosti i Bjørgvin bispedømme i Den norske kirke.

Historikk 

Víkeyjar sókn (norrønt) har sin opprinnelse fra kristningen av landet. Vikør prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Vikøy med Øystese annekssogn.

Vigøer prestegjeld dannet grunnlaget for Vigøer formannskapsdistrikt, som ble opprettet i 1837. Navneskifte fra Vikør til Kvam 1.12.1911.

Ålvik fikk egen kirke i 1962. 1. januar 2004 ble Strandebarm prestegjeld avviklet og hovedsognet overført til Kvam prestegjeld.

Ved avviklingen bestod Kvam prestegjeld av menighetene i Vikøy, Øystese, Ålvik og Strandebarm.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Kvams historie
Religion i Vestland
Prestegjeld i Bjørgvin bispedømme